Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 311

12. évfolyam Gépészeti szakmacsoportos alapozó ismeretek 160 óra Gépészeti szakmacsoportos alapozó gyakorlatok 96 óra Elmélet és gyakorlat 256 óra GÉPÉSZETI SZAKMACSOPORTOS ALAPOZÓ ISMERETEK 9—12. évfolyam Célok és feladatok A szakmacsoportos alapozó oktatás lehetõséget nyújt a kiválasztott szakmacsoport közös szakmai elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsõfokú továbbtanulás elõkészítésére és az érettségi utáni szakképzés megalapozására. A Gépészeti szakmacsoportos alapozó ismeretek tanításának célja a szakmacsoport tevékenységformáinak és technológiáinak megismertetése. A tananyag feldolgozása adjon lehetõséget a tanulók tapasztalatainak rendszerezésére, értékelésére, elemzésére. A tevékenységek sokszínû, tartalmas, aktív magatartást és tanulási élményeket is eredményezõ bemutatásával keltse fel az érdeklõdést, és tegye képessé a tanulókat az ok-okozati összefüggések feltárására. A tananyag tanításának célja, hogy továbbfejlessze és erõsítse a tanulók eddig megszerzett képességeit, készs égeit, bõvítse, rendszerezze és mélyítse el a közismereti tantárgyak keretében tanult ismereteket. Alakítsa ki a gépészeti területet megalapozó mûszaki szemléletet, fejlessze a tanulók kreativitását, logikus gondolkodását, célirányos mûszaki feladatmegoldó képességét. A gépészet gyakorlatias, sokszínû, tartalmas, aktív tanulói magatartást és tanulási élményeket is eredményezõ bemutatásával keltse fel és folyamatosan tartsa fenn a tanulók érdeklõdését a terület iránt, bizonyítsa be számukra annak gazdasági jelentõségét, fejlõdési tendenciáit. Keltse fel az érdeklõdést a szakmai tevékenységek elméleti alapjai iránt, mutassa be a technológai és termelési fejlesztõ-, tervezõmunka néhány feladatát és módszerét. Teremtsen alkalmakat, feladathelyzeteket a szakmai tantárgyak elsajátításához szükséges, a terület munkaköreiben szükséges megfelelõ magatartás kialakulásához, a tanulási és szakmai motiváció fejlesztéséhez, megerõsítéséhez. Mutassa be a területen dolgozók tevékenységét, a gépészeti pályák sajátosságait, távlatait. Alakítsa ki a tanulókban a minõségi munkavégzés igényét és a környezettel szembeni felelõsségérzetet. Segítse a tanulókat leendõ szakmai szerepük kiválasztásában, megfogalmazásában, egyéni életpályájuk reális megtervezésében. A mûszaki ábrázolás alapjai fejlessze a tanulók térlátását, térszemléletüket, vizuális kultúrájukat. Készítse elõ a tanulókat a szakmai tantárgyak tanulásához szükséges ábrázolási ismeretek elsajátítására. Biztosítson lehetõséget a tanulóknak képességeik szélesebb körû kibontakoztatására, a tanárnak a tanulói érdeklõdés felkeltésére és a tehetség felkutatására. Az Anyagismeret témakörben ismertesse meg a tanulókkal az anyagok tulajdonságait, felhasználhatóságukat. A Mechanika tanulása során a tanulók ismerjék meg a legfontosabb statikai és szilárdságtani fogalmakat, méretezési, ellenõrzési elveket, módszereket. Eközben szerezzenek gyakorlatot a szakkönyvek, táblázatok, katalógusok használatában. Az Anyag- és gyártásismeret tanulása során a tanulók ismerjék meg a fémtani fogalmakat, a gépészet területén leggyakrabban alkalmazott anyagok tulajdonságait, valamint felhasználási területüket. Nyerjenek betekintést a fontosabb gyártási, kötési és mûanyag feldolgozási technológiákba. A Géprajz tanulása során az ismeretek és tevékenységek rendszerbe szervezése révén fejlõdjenek az ábrázolási képességeik. Elméleti ismereteinek tanulása során, valamint az alkatrészrajzok és az egyszerûbb összeállítási rajzok készítése révén ismerjék meg és alkalmazzák helyesen a szabványos elõírásokat. Az ember és környezete oktatásának célja, hogy a tanulók megértsék az ember és a természet kapcsolatának alapvetõ összefüggéseit, felismerjék a természet- és környezetvédelem tudományos, mûszaki, ökonómiai, jogi lehetõségét, tudatosítsa a természeti és a társadalmi környezet emberi egészséget veszélyeztetõ hatásait, bemutassa az információs technológiák hatását az emberre. Célja a környezetvédelmet, az ergonómiát, a munkavédelmet, a biztonságtechnikát és a munkaszervezést összekapcsoló szemléletmód kialakítása. A Gépelemek oktatása során a tanulók ismerjék meg a gépészeti gyakorlatban leggyakrabban elõforduló gépelemek funkcióját, mûködését, szerkezetét, alkalmazását, méretezését, ellenõrzését. Az Alkalmazott számítástechnika oktatásának célja az informatikai készségek továbbfejlesztése a késõbbi szakmai felhasználási igényeknek megfelelõen. Fõ feladat elsajátíttatni a mûszaki dokumentációkészítés korszerû elektronikus módszereit és a CAD rajzkészítés alapjait. Az Elektrotechnika oktatásának célja bõvíteni a fizika tantárgy által kialakított világképet, megismertetni a tanulókkal a villamos gépek mûködési elvét és szerkezeti felépítését. Feladata elérni azt is, hogy a tanulók tisztában legyenek a majdani szakterületükhöz tartozó villamos gépek, berendezések biztonságos üzemeltetésének alapkövetelményeivel és az érintésvédelem módjaival. Fejlesztési követelmények A tananyag tanulása során fejlõdjenek a tanulók szakmai tantárgyak tanulásához szükséges képességei, így különösen az ismeretelemzõ-értékelõ, fogalomalkotó gondolkodás, a kreativitás, az önálló tapasztalatszerzés és ismeretalkalmazás képessége, az algoritmusalkalmazási, konstrukciós, számítási és rajzképességek, a szóbeli és írásos szakmai kommunikációs képességek. A tevékenység során a tanulók szokjanak hozzá a számítástechnikai eszközök használatához. Alakuljon ki, fejlõdjön, erõsödjön meg a tanulók saját munkájukkal kapcsolatos igényessége, szakmai tanulásuk legyen átgondolt, célszerû, eredményes, a szóbeli kommunikációban törekedjenek a szakmai nyelv szabatos és helyes használatára, írásos munkáikban, rajzfeladataikban az igényes külalakra, számításaikban a pontosságra. A tevékenység során a tanulók szokjanak hozzá az önálló tanuláshoz, az önálló és produktív feladatmegoldáshoz, érezzék meg a tanulási eredmények, sikerek értékét, örömét. Folyamatosan erõsödjék a tanulási és szakmai motiváció, váljon tudatos döntéssé a szakmaválasztás. Ismerjék meg, fogadják el és tudatosan alkalmazzák a szakmai tevékenységek végzéséhez szükséges magatartási szabályokat, magatartásformákat. A szakmai tanulmányi tevékenység által alakuljon ki, fejlõdjön és erõsödjön a szakmához, a választott munkához, életpályához való kötõdés. Erõsödjék a tanulókban a kötelességtudat, a felelõsségérzet, a mások munkájának, eredményeinek, teljesítményének tisztelete. A tanulók lássák meg a környezet, a technika, a szakma mögött az embert és a természetet, tiszteljék annak értékeit, ismerjék fel és utasítsák el a környezetszennyezõ, természet- és egészségkárosító tevékenységeket, az ilyen magatartást.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes